laion/Wikipedia-Exotic huggingface dataset:
Carew Tower

Carew Tower הוא גורד שחקים הממוקם בויין סטריט 441, סינסינטי, אוהיו, ארצות הברית. הבניין מתנשא לגובה של 175 מטרים והוא בעל 49 קומות. הוא תוכנן בידי האדריכל וולטר ויליאם וולשלגר (Walter William Ahlschlager) ונבנה בין השנים 1927–1930. ה-Carew Tower בעל מעמד מבנה היסטורי לאומי מה-5 באוגוסט 1982. הוא תוכנן בסגנון אר דקו צרפתי והיווה מודל לבניין אמפייר סטייט בניו יורק. עד שנת 2010 היה הבניין הגבוה ביותר בסינסינטי. Carew Tower משמש בחלקו עבור בית מלון הילטון סינסינטי הולנד פלאזה (Hilton Cincinnati Netherland Plaza), המוכר גם בשמו הקודם אומני הולנד פלאזה (Omni Netherland Plaza). Carew Tower הוא הבניין השני בגובהו בסינסינטי ומהווה דוגמה לאר דקו צרפתי מבט על Carew Tower מהאטריום של ה-Tower Place מעליות בלובי הכניסה של בית מלון הילטון סינסינטי הולנד פלאזה וביניהן תיבת דואר מקורית בסגנון האר דקו מבט מצידה הצפוני של קומת התצפית Taste of Cincinnati, (פסטיבל אמנות הבישול הוותיק ביותר בארצות הברית) כפי שנראה מקומת התצפית גורדי שחקים מוקדמים מדיה וקבצים בנושא Carew Tower בוויקישיתוף National Historic Landmarks Program: Carew Tower-Netherland Plaza Hotel Carew Tower & adjoining Netherlands Hotel Carew Tower-Netherland Plaza Hotel - University of Cincinnati 360 degree interactive panorama from the top of Carew Tower Louis Grell Foundation Carew Tower באתר Emporis Carew Tower באתר Skyscraperpage
חזית פוליסריו

חזית פוליסריו (בספרדית: Frente Polisario וגם FRELISARIO, ראשי תיבות של Frente Popular de Liberación de Saguía el Haamra y Río de Oro; בתרגום מילולי לעברית: החזית העממית לשחרור סאגיה אל חמרה וריו דה אורו; בערבית: جبهة البوليساريو) היא תנועה התובעת הכרה בריבונות ועצמאות מדינית של תושבי חבל סהרה המערבית. שמה הערבי המלא של התנועה הוא: الجبهة الشعبية لتحرير الساقية الحمراء ووادي الذهب, בתעתיק לעברית: אל-ג'בהה א-שעביה לתחריר א-סאקיה אל-חמראא' וואדי א-דהב (בניב הערבי המקומי, האות "ק" נהגית "ג"; השם "ריו דה אורו" הוא תרגום מילולי לספרדית של השם הערבי "ואדי א-דהב"). חזית פוליסריו הוקמה ב-10 במאי 1973 במטרה לאלץ את ספרד לשחרר את סהרה המערבית. ב-1975, לאחר הסכמי מדריד וסיום שלטון ספרד בחבל, מרוקו ומאוריטניה השתלטו על סהרה המערבית, וחזית פוליסריו פתחה במלחמת גרילה נגדן, בתמיכת אלג'יריה. ב-27 בפברואר 1976 הכריזה הפוליסריו על עצמאות רפובליקת סהרה הערבית הדמוקרטית, אך שולטת רק על חלק מהחבל. מ-1979 מוכרת חזית פוליסריו על ידי האומות המאוחדות כנציגת תושבי סהרה המערבית, והיא גם חברה משקיפה באינטרנציונל הסוציאליסטי. סהרה המערבית האיחוד הלאומי של נשים סהרוואיות רפובליקת סהרה הערבית הדמוקרטית מדיה וקבצים בנושא חזית פוליסריו בוויקישיתוף אתר האינטרנט הרשמי של חזית פוליסריו (בספרדית) חזית פוליסריו, ברשת החברתית פייסבוק חזית פוליסריו, באתר אנציקלופדיה בריטניקה (באנגלית) ערך זה הוא קצרמר בנושא מרוקו. אתם מוזמנים לתרום לוויקיפדיה ולהרחיב אותו.
שמואל הפטר

שמואל הפטר (15 ביולי 1887 ורשה, פולין - 21 בפברואר 1963 תל יוסף) היה חלוץ ציוני שעלה לארץ ישראל במסגרת העלייה השנייה והיה פעיל בארגון השומר. ממקימי הקואופרציה במרחביה ותל עדשים. פעל תקופת מה באירופה בסיוע לארגון החלוץ וכן ברכש ומשלוח נשק לארץ ישראל. היה חבר קיבוץ תל יוסף. שמואל הפטר נולד ב-1887 בעיר ורשה שבפולין הרוסית ליונה וטובה הפטר. אביו היה סוחר בחומרי בניין, ובמקביל שקד על לימוד תורה. הבית היה פתוח לפעילות ציונית. ב-1906 עלה הפטר לארץ ישראל במסגרת העלייה השנייה, והצטרף לארגון השומר. תחילה עבד ושמר ברחובות, מסחה, סג'רה, כנרת, ופוריה וב-1911 הצטרף לקואופרציה במרחביה שם שהה שנתיים וב-1913 היה ממקימי תל עדשים שם עבד 4 שנים. בתקופת מלחמת העולם הראשונה נאסר הפטר על ידי השלטונות העות'מאנים במהלך פעילות השלטונות נגד מחתרת ניל"י, ריצה שנת מאסר בדמשק וחזר ארצה לתל עדשים. כאן היה שותף לפילוג בארגון השומר כשמצד אחד עמדו הפטר וחיים שטורמן שרצו להחזיק ולשפר את הקיים בתל עדשים ומולם עמדו ישראל שוחט ואלכסנדר זייד שחיפשו מקום חלופי לתל עדשים שנראתה להם מקובעת מדי (ולבסוף הקימו את כפר בר גיורא בצפון הגליל). עם סיום המלחמה פעל הפטר עם יהושע חנקין, חיים שטורמן וצבי וולף לרכישת אדמות עמק יזרעאל. בנוסף היה פעיל בתקופה זו בגדוד העבודה על שם יוסף טרומפלדור. ב-1920 הופיע הפטר בפני ועד הצירים כדי להביע את מצוקתם של מגיני תל חי בפני הוועד. ב-1921 נשלח על ידי אחדות העבודה לסייע לארגון החלוץ בפולין ואף עבד כשבועיים בחוות ההכשרה בגרוכוב. ב-1922 נשלח על ידי ארגון הקיבוץ לווינה כדי לסייע ברכישת נשק. במסגרת תפקידו החל לשלוח את הנשק שקנה במסלול ימי לנמל ביירות ומשם דרך היבשה לכפר גלעדי. לאחר שחזר לארץ ישראל הצטרף ב-1923 לקיבוץ תל יוסף והיה פעיל בענפי חקלאות שונים ואף נשלח על ידי הקיבוץ לעזור ולייעץ לקיבוצים צעירים. הפטר נישא לשושנה לבית וולפסון (1894–1975) ולזוג נולד בן (קומם (ממיק) הפטר) ובת (יהודית הפטר). נכדם, איל הפטר, נהרג במלחמת יום כיפור. שמואל נפטר ב-1963 והובא למנוחות בחלקת "השומר" בבית הקברות בכפר גלעדי. מדיה וקבצים בנושא שמואל הפטר בוויקישיתוף שמואל הפטר, באתר קיבוץ תל יוסף שמואל הפטר, באתר "אלבום עמק יזרעאל" (אורכב) בתקופת המרדף הצליחו הפטר וצבי נדב להבריח את יוסף לישנסקי מאזור שומרון לקרבת מטולה על גבי עגלה בתקופה זו נרכשו כ-50,000 דונם עליהם הוקמו היישובים נהלל, כפר יחזקאל, תל יוסף ועין חרוד הפטר היה קשור לאנשי תל חי ולפי העדויות הייתה דבורה דרכלר מאוהבת בו (ראו ב:מידע על ההרוגים במאורעות תל חי) שרה סגל, אריה פיאלקוב (עורכים), בשדמות גרוכוב: קיבוץ ההכשרה גרוכוב ופלוגותיו: מאסף, לוחמי הגטאות – תל אביב, בית לוחמי הגיטאות ע"ש יצחק קצנלסון; הקיבוץ המאוחד, 1976. באדיבות בית לוחמי הגטאות, עמוד 143 אחותו חיה טל הגיעה בעקבותיו לתל יוסף איל הפטר באתר יזכור
חוף בורשקרווינק

חוף בורשקרווינק (באנגלית: The Borchgrevink Coast) הוא קטע החוף של ארץ ויקטוריה שבין כף אדייר לכף וושינגטון, אנטארקטיקה. פסגת אגייט היא פסגת הר באזור הנמצא דרומית-מזרחית לאינטנשן נונאטאקס, בשוליים הדרום-מערביים של Evans Névé, הקרוי על שם אדגר אוונס, בפנים חוף בורכגרווינק. הוועדה הניו זילנדית מתן שמות באנטארקטיקה נתנה שם זה לפסגה משום שאכטיס ואבנים אחרות יקרות למחצה נמצאו כאן על ידי קבוצת הדרום של משלחת הסקר הגאולוגי האנטארקטי של ניו זילנד לאנטארקטיקה, 1967-1966. שמו של החוף ניתן לו בהמלצת ועדת השמות האנטארקטית של ניו זילנד, בשנת 1961. החוף נקרא על שם קאשטן בורשקרווינק, חבר המשלחת של הנריק יוהאן בול לאזור זה, בשנים 1895-1894, ומנהיג משלחת צלב הדרום 1900-1898, הראשונה שחרפה על היבשת, בכף אדייר. חוף בורשקווינק באתר הסקר הגאולוגי של ארצות הברית החוף באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
מבקר פנים

מבקר פנימי הוא מבקר אשר מתמנה על ידי הדירקטוריון במטרה לבצע ביקורת פנימית והוא נמנה עם שומרי הסף של הארגון. המבקר יכול להיות עובד חברה עצמה או מומחה חיצוני העוסק בביקורת פנימית. למרות שהמבקר הפנימי נבחר על ידי ההנהלה, עצמאות היא המפתח המרכזי לביצוע ביקורת פנימית, התפשרות בנושא זה עלולה להטות את הביקורת. על פי חוק הביקורת הפנימית, בכל גוף ציבורי, תאגיד בנקאי ותאגיד ביטוח יש חובה למנות מבקר פנימי ובהתאם לתנאים הבאים: המבקר הפנימי הוא תושב ישראל לא הורשע בעבירה שיש עמה קלון בעל תואר ראשון או עורך דין או תואר במנהל ציבורי בתחום ביקורת פנימית וציבורית או רואה חשבון הוא רכש ניסיון של שנתיים בעבודת ביקורת מינוי המבקר הפנימי נקבע על ידי דירקטוריון של הגוף הציבורי, על פי המלצת ועדת הביקורת. הממונה על המבקר הפנימי הוא יושב ראש הדירקטוריון או המנכ"ל. יוצאת מן הכלל בעניין זה היא אוניברסיטת בן-גוריון בנגב. בחוקתה נכתב ש-"אין על המבקר מרות, אלא של החוק, החוקה (חוקת האונ') והתקנון הכללי". לרוב, התואר המבקר הפנימי או המבקר הפנימי הראשי מתייחס למבקר הראשי של הארגון, ואילו התואר מבקר, מתייחס לעובד יחידת הביקורת הכפוף למבקר הראשי. חוק לעידוד טוהר המידות בשירות הציבור משרד התחבורה נגד חברת החדשות הישראלית בע"מ מירב ארלוזורוב, לאן, לעזאזל, נעלמו האנשים שהיו אמורים למנוע את השחיתות?, באתר TheMarker‏, 1 במרץ 2018 ביקורת פנימית - חקיקה ורגולציה בישראל חוק הביקורת הפנימית אוניברסיטת בן-גוריון בנגב, החוקה והתקנון הכללי, עמ' 6.
זיהוי קצוות

זיהוי קצוות היא פעולה מתמטית מרחבית שמטרתה למצוא את קווי הקצה של עצמים בתמונה דיגיטלית. קווי קצה (שפות) מוגדרים כגבול בין רמות בהירות שונות. בדרך כלל, השוני בין רמות בהירות שבינן עוברת שפה הוא חד. זיהוי קצוות הוא כלי בסיסי בעיבוד תמונה וראייה ממוחשבת, המשמש בסיס לאלגוריתמים רבים לזיהוי עצמים וצורות בתמונות. באמצעות גילוי שפות, ניתן להגדיר גבולות של אובייקטים בתמונה, צללים, לקבוע אוריינטציה של משטחים ועוד. כמו כן, ניתן לחבר נקודות על שפות לכדי קונטור שלם או קו ארוך. קווים מסוג זה יכולים לשמש לזיהוי אובייקטים (כפי שאנשים מסוגלים להבחין בין חפצים שונים לפי קווי התאר שלהם בלבד). שפות מבדילות בין אזורים בעלי צבע שונה וטקסטורה שונה ובכך זיהוי שלהן יכול לתרום לסגמנטציה של תמונה, שהיא בעיה קשה בראייה ממוחשבת. בנוסף, העין האנושית טובה בזיהוי שפות ובאפיון תמונה אך ורק לפי השפות. מעוניינים לשחזר בתכונה משמעותית וחזקה זו בראייה ממוחשבת. שפה מוגדרת כשינוי חד בבהירות התמונה לאורך עקום. מקורות לשפות בתמונה יכולים להיות שונים: גאומטריה של אובייקטים (קוי מתאר), הסתרות בין אובייקטים שונים בתמונה (סוס על רקע עצים מסתיר אותם ויוצר שפה בינו לבין העצים), שינויי צבע וטקסטורה וכו'. אלגוריתם קני אופרטור סובל אופרטור פרוויט ראייה ממוחשבת עיבוד תמונה סגמנטציה (מחשוב) בן-צבי דורון, עיבוד ספרתי של תמונות, תל אביב : האוניברסיטה הפתוחה, תשנ"ו 1996. מדיה וקבצים בנושא זיהוי קצוות בוויקישיתוף Computer Vision: Algorithms and Applications, Richard Szeliski, Springer, 2010 M. Concetta Morrone , D. C. Burr, Feature Detection in Human Vision: A Phase-Dependent Energy Model, Proceedings of the Royal Society of London. Series B. Biological Sciences 235.1280 (1988): 221-245
דרשת לחם החיים

דרשת לחם החיים (ביוונית: ἄρτος τῆς ζωῆς) היא אירוע מחייו של ישו, בו הוא מכריז על עצמו כ"לחם החיים", כפי שמתואר בבשורה על-פי יוחנן שבברית החדשה (פרק ו', פסוקים 22–59). האירוע מתואר מעט אחרי תיאורו של נס הלחם והדגים, בו הצליח ישו להזין 5,000 איש בחמש כיכרות לחם ושני דגים. ישו, שידע שהציבור שהיה נוכח בנס ירצה להמליכו, הלך להתבודד ולהתפלל על ההר. למחרת, ראו התלמידים את ישו הולך על פני המים, וכך עבר לכפר נחום. הציבור שאל את ישו מה עליהם לעשות על מנת שגם הם יוכלו לחולל נסים כאלו, וישו ענה שעליהם להאמין באלוהים ובמי שאלוהים שלח (כלומר בישו עצמו). העם ביקש נס נוסף, והזכיר את נס המן של בני ישראל במדבר. בתגובה ענה ישו כי גם במן של משה וגם בנס הלחם והדגים, לא האדם הוא שחולל את הנס אלא אלוהים. העם לא הבין את המשל והמשיך לבקש את נס הלחם כמעשה יומי. אז ענה ישו כי הלחם המדובר אינו עשוי מקמח ולא נועד לאכילה; ישו הכריז על עצמו כי הוא "לחם החיים", כלומר ישו עצמו הוא המן האמיתי, אשר כל מי שאוכל אותו ושותה את דמו שוכן בישו וישו שוכן בו. העם הביע פקפוק בישו, ובתגובה ציטט ישו פסוק מספר ישעיהו. בהמשך, הגדיר ישו מי יוושע ומי לא - רק מי שיאכל את בשרו של ישו וישתה את דמו. דבריו עוררו מחלוקת, בעיקר אצל אלו שעדיין זהותם היהודית הייתה חזקה מזהותם היהודית-נוצרית, ולכן הם וחלק נוסף מתלמידיו פרשו. לבסוף נותרו רק שנים-עשר השליחים. וַיֹּאמֶר אֲלֵיהֶם יֵשׁוּעַ אָמֵן אָמֵן אֲנִי אֹמֵר לָכֶם לֹא משֶׁה נָתַן לָכֶם אֶת־הַלֶּחֶם מִן־הַשָּׁמָיִם כִּי־אָבִי נֹתֵן לָכֶם אֶת־הַלֶּחֶם מִן־הַשָּׁמַיִם הָאֲמִתִּי. כִּי־לֶחֶם אֱלֹהִים הוּא הַיּוֹרֵד מִן־הַשָּׁמַיִם וְנֹתֵן חַיִּים לָעוֹלָם. וַיֹּאמְרוּ אֵלָיו אֲדֹנִי תְּנָה־לָּנוּ תָמִיד אֶת־הַלֶּחֶם הַזֶּה. וַיֹּאמֶר לָהֶם יֵשׁוּעַ אָנֹכִי הוּא לֶחֶם הַחַיִּים כָּל־הַבָּא אֵלַי לֹא יִרְעַב וְהַמַּאֲמִין בִּי לֹא יִצְמָא עוֹד. [...] אָנֹכִי הוּא לֶחֶם הַחַיִּים. אֲבוֹתֵיכֶם אָכְלוּ אֶת־הַמָּן בַּמִּדְבָּר וַיָּמֻתוּ. זֶה הוּא הַלֶּחֶם הַיֹּרֵד מִן־הַשָּׁמָיִם לְמַעַן יֹאכַל־אִישׁ מִמֶּנּוּ וְלֹא יָמוּת. אָנֹכִי הַלֶּחֶם הַחַי הַיֹּרֵד מִן־הַשָּׁמַיִם אִישׁ כִּי־יֹאכַל מִן־הַלֶּחֶם הַזֶּה יִחְיֶה לְעוֹלָם וְהַלֶּחֶם אֲשֶׁר אֶתְּנֶנּוּ הוּא בְשָׂרִי אֲשֶׁר אֶתֵּן בְּעַד חַיֵּי הָעוֹלָם. — הברית החדשה, הבשורה על-פי יוחנן, פרק ו', פסוקים 32–35; 48–51, בתרגום דליטש פרק 6 במלואו, בתרגום פרנץ דליטש וישלח את-העם ויעל ההרה בדד להתפלל ויהי-ערב והוא לבדו שמה (מתי, י"ד, 23) יוחנן, ו', 19; מתי, י"ד, 25 יוחנן ו', פסוקים 28–29 פסוקים 30–31 פסוק 34 פסוקים 35, 41, 48, 51 פסוקים 41–42 ספר ישעיהו, פרק נ"ד, פסוק י"ג פסוקים 48–58 פסוק 52 פסוק 66 פסוק 67
מגדל סמית'

מגדל סמית' (באנגלית: Smith Tower) הוא גורד שחקים הממוקם בשדרה השנייה 506, סיאטל, מדינת וושינגטון, ארצות הברית. הבניין מתנשא לגובה של 140 מטרים והוא בעל 38 קומות. הוא תוכנן בידי משרד האדריכלים גג'ין וגג'ין (Gaggin & Gaggin) ונבנה בין השנים 1911-1914. בזכות כך היה לבניין הגבוה ביותר בסיאטל עד שנת 1931 - עם השלמת בנייתו של בניין קנזס סיטי (Kansas City Power and Light Building). גורדי שחקים מוקדמים מחט החלל מדיה וקבצים בנושא מגדל סמית' בוויקישיתוף אתר האינטרנט הרשמי של מגדל סמית' (באנגלית) The Chinese Room at Smith Tower מגדל סמית' באתר Emporis מגדל סמית' באתר CTBUH Skyscraper Database ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
בניין העירייה של לוס אנג'לס

בניין העירייה של לוס אנג'לס' (באנגלית: Los Angeles City Hall) הוא גורד שחקים הממוקם בנורת' ספרינג 200, לוס אנג'לס, קליפורניה, ארצות הברית. הבניין מתנשא לגובה של 138 מטרים והוא בעל 32 קומות. הוא תוכנן בידי משרד האדריכלים .AC Martin Partners, Inc ונבנה בסגנון אר דקו בין השנים 1926–1928. גורדי שחקים מוקדמים מדיה וקבצים בנושא בניין העירייה של לוס אנג'לס בוויקישיתוף LA City Hall on White Argyle History of and guide to Los Angeles City Hall—with maps and photos בניין העירייה של לוס אנג'לס באתר Emporis בניין העירייה של לוס אנג'לס באתר Structurae ערך זה הוא קצרמר בנושא מבנים ובנושא ארצות הברית. אתם מוזמנים לתרום לוויקיפדיה ולהרחיב אותו.
דומינטור

המונח "דומינייטור" מפנה לכאן. לערך העוסק בשוער הוקי קרח צ'כי שנודע בכינוי זה, ראו דומיניק האשק. הדומינטור הוא כלי טיס בלתי מאויש (כטב"ם) המיוצר על ידי חברת אירונאוטיקס. כלי הטיס מבוסס על דגם של מטוס נוסעים מסוג דיימונד DA42. הדומינטור משמש לצורך פעולות מודיעין, מעקב וסיור. כלי הטיס ביצע את טיסת הבכורה שלו ביולי 2009. כלי הטיס מסוגל לטוס 28 שעות ברציפות עם מטען של 410 ק"ג, במהירות של 140 קמ"ש ובגובה מרבי של 30,000 רגל. טורקיה טורקיה - כלי טיס לצורך סיור בגבולות. מקסיקו מקסיקו - שני כלי טיס לצורך סיור בגבולות. תאילנד תאילנד- הזמנה ב-2018 מדיה וקבצים בנושא דומינטור בוויקישיתוף
Kill

kill היא פקודת מחשב במגוון מערכות הפעלה לשליחת סיגנל לתהליך, בדרך כלל על מנת לבקש את סיומו. במערכת ההפעלה יוניקס ובמערכות הפעלה דמויות יוניקס, kill היא פקודה לשליחת סיגנל לתהליך. הפקודה kill היא עטיפה לפקודת המערכת kill(), המאפשרת שליחת סיגנל לתהליך או קבוצת תהליכים על פי מזהה תהליך (PID), או על פי מזהה קבוצת תהליכים (PGID). כברירת מחדל, הסיגנל שנשלח לתהליך הוא סיגנל הסיום (SIGTERM), אשר מבקש מהתהליך לעצור את פעולתו ולמות. kill קיים ככלי עצמאי בכל מערכת הפעלה דמוית יוניקס, והוא חלק מתקן POSIX. למרות זאת, רוב מעטפות הפקודה מממשות פקודת kill מובנת, השונות במעט אלו מאלו. קיימים מגוון סיגנלים אשר ניתן לשלוח לתהליך, כאשר המרכזיים שבהם הם SIGTEM ו-SIGKILL. תוכנות יכולות להגיב לסיגנל SIGTERM לפני מותם, ולעשות פעולות שונות לסיום, הכוללות בדרך כלל ניקיון של קבצים, שמירת קונפיגורציות, וכדומה. לעיתים, תהליכים משתבשים באופן כזה שאינם מצליחים להגיב כיאות לסינגל. לשם כך משתמשים לעיתים בסיגנל SIGKILL, אשר תוכניות אינן יכולות להגיב לשליחתו, ומסיים את התהליך בצורה מיידית. על פי התקן, הסיגנל SIGTERM מסומן במספר 15, והסיגנל SIGKILL מסומן במספר 9. $ kill PIDNUMBER # Sends SIGTERM to the process identified by PIDNUMBER $ kill -9 PIDNUMBER # Sends SIGKILL to the process identified by PIDNUMBER במפרש שורת הפקודה של מערכת ההפעלה Microsoft Windows,‏ Windows PowerShell, הפקודה kill משמשת כהפניה לפקודה Stop-Process. PS C:\>taskkill /pid PIDNUMBER # Ask the process identified by PIDNUMBER to terminate PS C:\>taskkill /f /pid PIDNUMBER # Forces process identified by PIDNUMBER to terminate PS C:\>taskkill /im explorer.exe # Ask the process explorer.exe to terminate kill באתר The Open Group. Bash Reference Manual Job Control Builtins, באתר פרויקט גנו. zsh Shell Builtin Commands, באתר סורספורג'. signal.h, באתר The Open Group.
אלכסנדר ז'ידקוב

אלכסנדר ויטלייביץ' ז'ידקוב (ברוסית: Алекса́ндр Вита́льевич Жидко́в; נולד ב-16 במרץ 1965) הוא כדורגלן עבר סובייטי ואזרי ממוצא רוסי ששיחק בעמדת השוער. ז'ידקוב שיחק בקבוצות נפטצ'י באקו ודינמו קייב בתקופת ברית המועצות, ובשנות ה-90 שיחק שש עונות בקבוצת הפועל צפרירים חולון הישראלית. כמו כן שיחק במשך ארבע שנים בנבחרת אזרבייג'ן. אחרי פרישתו ממשחק פעיל עבר לאימון, ושימש כמאמן שוערים במספר קבוצות בליגה הרוסית. ז'דקוב התחנך בפנימייה לכדורגלנים בעיר רוסטוב על הדון. בגיל 16 החל לשחק בקבוצת "אטוממש וולגודונסק" מהליגה השנייה של ברית המועצות (למעשה הליגה השלישית בחשיבותה במדינה). בגיל 18 הוזמן לשחק בקבוצת נפטצ'י באקו מליגת העל הסובייטית, תחילה כשוער שני ולאחר מכן כשוער ראשון. בשנת 1987 שוכנע על ידי ולרי לובנובסקי לעבור לדינמו קייב. ז'דקוב היה בסגל של דינמו קייב ארבע עונות, אך זכה לשחק במשקים מעטים, שכן השוער הראשון של הקבוצה היה ויקטור צ'אנוב. בשנת 1991 התירה דינמו קייב את החוזה עם ז'ידקוב, והוא שיחק כמה חודשים בקבוצת ניבה ויניצה מליגת העל האוקראינית. לאחר מכן נסע לאוסטריה, שם שיחק בקבוצה מהעיר מדלינג. בשנת 1993 הגיע ז'דקוב לישראל והצטרף לקבוצת הפועל צפרירים חולון. במשך כחמש עונות וחצי היה ז'דקוב השוער הראשון של הקבוצה, ששיחקה ברוב אותן השנים בליגה הבכירה (מלבד עונת 1997/1998), ובמדיה ערך 151 הופעות. במהלך עונת 1998/1999 עזב ז'ידקוב את צפרירים ועבר לקבוצת אנז'י מחצ'קלה ששיחקה אז בליגת המשנה הרוסית, ובשנת 2000 עלה עם הקבוצה לליגת העל הרוסית. בשנת 2002 עבר ז'דקוב לקבוצת טום טומסק, ששיחקה אז בליגת המשנה הרוסית. בתום שתי עונות פרש ממשחק פעיל, ולאחר מכן שימש כמאמן שוערים ועוזר מאמן בקבוצות שונות. ז'דקוב זומן כמה פעמים לנבחרות הצעירות של ברית המועצות, אך לא שותף באף משחק רשמי של הנבחרת. בשנת 1988 זומן לנבחרת הבוגרת והשתתף בשני משחקים לא רשמיים באיטליה, אך לא שותף במשחקים רשמיים. בשנת 1994 קיבל פנייה ממאמן נבחרת אזרבייג'ן דאז, אשר שיחק בעברו עם ז'דקוב בנפטצ'י באקו. כדי לשחק בנבחרת ויתר ז'דקוב על אזרחות אוקראינית וקיבל אזרחות אזרית. לזכותו של ז'ידקוב 21 הופעות במדי הנבחרת, ועמה השתתף במוקדמות מונדיאל 1998 ובמוקדמות יורו 1996. אלכסנדר ז'ידקוב, באתר Transfermarkt אלכסנדר ז'ידקוב, באתר National Football Teams אלכסנדר ז'ידקוב, באתר FootballDatabase.eu פרופיל המאמן, באתר Transfermarkt
Tomorrow We Die Alive

Tomorrow We Die Alive (מאנגלית: מחר אנחנו מתים בחיים) הוא האלבום הרביעי של להקת הדת'קור האמריקאית בורן אוף אוסיריס. האלבום יצא לאור באוגוסט של שנת 2013. כל השירים נכתבו והולחנו על ידי להקת בורן אוף אוסיריס. בורן אוף אוסיריס רוני סניזרו - שירה לי מקיני - גיטרה דייוויד רוצ'ה - גיטרה בס קמרון לוסש - תופים ג'ו בורס - סינתסייזר, קלידים מידע על האלבום Tomorrow We Die Alive באתר MusicBrainz מידע על האלבום Tomorrow We Die Alive באתר AllMusic האלבום Tomorrow We Die Alive באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
הסניגור

הסניגור הוא כתב עת משפטי אשר נוסד בשנת 1996, ויוצא לאור כירחון על ידי סקירה משפטית, חברת הוצאה לאור של ספרות משפטית, בשיתוף עם הסניגוריה הציבורית. כתב העת מפרסם תקצירי פס"ד, תמצית פסיקה ומאמרים בתחומי המשפט הפלילי. נכון לינואר 2018, פורסמו 262 גיליונות של כתב העת. עורכת הירחון היא עו"ד יעל לוי-פרי וצוות עורכי המאמרים מטעם הסניגוריה הציבורית הם ד"ר חגית לרנאו, המשנה לסניגור הציבורי הארצי, ד"ר אלקנה לייסט, הסניגור הציבורי המחוזי (בפועל) של מחוז תל אביב, ד"ר איילת עוז, מנהלת תחום בכירה - המשפט המנהלי בסניגוריה הציבורית הארצית ועו"ד יגאל בלפור מהסניגוריה הציבורית הארצית. בכל גיליון מתפרסמים תקצירי פסקי-דין, מאמר מקורי, עדכוני ספרות וחקיקה מתחום המשפט הפלילי. כתב העת מפרסם מאמרים בנושאים שונים אשר קשורים לתחום המשפט הפלילי ולתחומים משיקים, לרבות בנושאים של דיני העונשין, סדר הדין הפלילי, דיני הראיות, עבירות צווארון לבן, דיני תעבורה, דיני מעצרים ועוד. בנוסף, כתב העת סוקר פסיקה פלילית אקטואלית מכלל ערכאות השיפוט בישראל, חידושים בתחום החקיקה הפלילית וכן עניינים של משפט השוואתי בתחום הפלילי. כותבי המאמרים הם ברובם הגדול עורכי דין, אנשי אקדמיה ושופטים. כתב העת מדורג במדד ירושלים לסיווג כתבי-עת במשפטים, ומאמריו מצוטטים דרך קבע בפסיקת בית המשפט העליון ובספרות המשפטית. כתב העת זמין למנויים בתשלום בלבד, אך חלק נרחב ממאמריו זמין לכל באתר האינטרנט של כתב העת, ובאתר משרד המשפטים. הסניגוריה הציבורית אתר האינטרנט הרשמי של הסניגור רשימת כל המאמרים שהתפרסמו בכתב-העת עד גיליון מס' 200 (נובמבר, 2013)
I-View

I-View (או Eye-View) הוא כלי טיס בלתי מאויש קטן מתוצרת התעשייה האווירית לישראל המשמש למטרות סיור. לכלי הטיס מנוע בעוצמה של 25 כוחות סוס וכן נחיתה קבוע. הוא נמצא גם בשימוש אזרחי למטרות גילוי שרפות יער, ובגרסה זו הוא מוכר בשם FireBird. רוסיה רוסיה - באפריל 2009 פורסם כי רוסיה נוטשת את תוכנית הכטב"מים מתוצרת עצמית ורוכשת 12 מערכות כטב"ם מתוצרת ישראל ובהן מל"טים מהדגמים: I-View 150, הכטב"ם הטקטי Bird-Eye 400 ו-Searcher2. אוסטרליה אוסטרליה - ב-13 בדצמבר 2005 הודיעה התעשייה האווירית כי זכתה במכרז לאספקת מערכות I-View לצבא האוסטרלי (בשותפות עם בואינג אוסטרליה). שנה אחר כך, ב-14 בדצמבר 2006, נחתמה העסקה, אולם העסקה בוטלה בספטמבר 2008 לפני שיצאה לפועל. מדיה וקבצים בנושא I-View בוויקישיתוף BirdEye 400 Unmanned Aerial Vehicle, Israelהבלוג airforce-technology אנגלית "בואינג אוסטרליה והתעשייה האווירית זכו במכרז של הצבא האוסטרלי לאספקת מטוסים ללא טייס (מל"טים ) מדגם I-View של התעשייה האווירית" העתק ההודעה לעיתונות באתר התע"א 13 בדצמבר 2005 "הישג נוסף לתעשייה האווירית בתחום המל"טים: התעשייה האווירית ובואינג אוסטרליה חתמו על חוזה לאספקת מלט"ים טקטיים לצבא האוסטרלי" העתק ההודעה לעיתונות באתר התע"א 14 בדצמבר 2006 "Australia weighs tactical options after I-View UAV cancellation" אמה קלו ואריה אגוזי, אתר המגזין flightglobal, 10 במאי 2009 אנגלית ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
הארת דין

הארת דין הוא כתב עת משפטי מקוון של הפקולטה למשפטים באוניברסיטת חיפה. כתב העת נוסד בשנת 2004 והוא מפרסם בעיקר הערות פסיקה וחקיקה של סטודנטים למשפטים, לצד מאמרים קצרים של חוקרים ישראליים על סוגיות משפטיות אקטואליות. חברי מערכת כתב העת הם סטודנטים והוא משמש כסמינר המצטיינים של הסטודנטים אשר לומדים בפקולטה למשפטים באוניברסיטת חיפה. בכתב העת מתפרסמות הארות והערות על פסקי דין ו/או על דברי חקיקה אקטואליים. העורכת הראשית היא ד"ר קארין כרמית יפת. אתר האינטרנט הרשמי של הארת דין ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
בית עיריית האג

בית העירייה של האג (מהולנדית: Stadhuis van Den Haag) הוא בית עיריית האג שבהולנד. המבנה עוצב בשנת 1986 על ידי האדריכל האמריקאי ריצ'רד מאייר והקמתו הושלמה בשנת 1995. המבנה ממוקם במרכז העיר החדש, ומכיל בתוכו את מועצת העיר ואת הספרייה הציבורית העירונית בנוסף לבתי קפה, תערוכות, ואף אולם חתונות. במרכז המבנה נמצאת מבואה גדולה מוקפת בשני בניינים בני 10 ו-12 קומות. הספרייה ממוקמת בקצה הצפוני-מערבי של המבנה. בית העירייה הישן (האג) מדיה וקבצים בנושא בית עיריית האג בוויקישיתוף אתר האינטרנט הרשמי של בית עיריית האג ערך זה הוא קצרמר בנושא אדריכלות ובנושא הולנד. אתם מוזמנים לתרום לוויקיפדיה ולהרחיב אותו.
Time (פקודה)

time היא פקודה במערכת ההפעלה יוניקס ובמערכות הפעלה דמויות יוניקס המשמשת להצגת זמן ריצה של תוכניות. השימוש בפקודה time נעשה על ידי כתיבת הפקודה לפני פקודה אחרת. לדוגמה: $ time ls real 0m0.001s user 0m0.001s sys 0m0.000s כאשר התוכנית ls תסיים את ריצתה, time ידפיס את זמן הריצה של התוכנית בשלושה פרמטרים: זמן מעבד (User CPU time), זמן מערכת (System CPU time), וזמן אמיתי (Real time). System CPU time מתאר את משך זמן המעבד בו המערכת ביצעה קריאות מערכת (לדוגמה, קריאה וכתיבה של קבצים). User CPU time מתאר את משך זמן המעבד שהיה דרוש לביצוע הפעולות ב-user-mode (למשל, פעולות אריתמטיות, לולאות וכדומה), ו-Real time מתאר את משך הזמן האמיתי אשר בו הפקודה התבצעה. לעיתים משך זמן זה גדול מסכום זמני המעבד במערכת ובמשתמש, למשל כאשר התוכנית מחכה לתוכנית אחרת או מבצעת פקודת Sleep. time קיים ככלי עצמאי כחלק מפרויקט גנו, אך חלק ממעטפות פקודה מממשות פקודת time מובנית. זמן יוניקס time באתר The Open Group tcsh builtin commands